ΝΟΜΟΣ ΠΟΥ ΠΡΟΒΛΕΠΕΙ ΓΙΑ ΤΟΝ ΠΡΟΥΠΟΛΟΓΙΣΜΟ ΤΟΥ ΡΑΔΙΟΦΩΝΙΚΟΥ ΙΔΡΥΜΑΤΟΣ ΚΥΠΡΟΥ ΓΙΑ ΤΟ ΟΙΚΟΝΟΜΙΚΟ ΕΤΟΣ ΠΟΥ ΛΗΓΕΙ ΤΗΝ

ΤΡΙΑΚΟΣΤΗ ΠΡΩΤΗ ΔΕΚΕΜΒΡΙΟΥ ΤΟΥ ΕΤΟΥΣ ΔΥΟ ΧΙΛΙΑΔΕΣ ΕΙΚΟΣΙ ΔΥΟ

|  |  |
| --- | --- |
|  |  |
| Προοίμιο.20(Ι) του 2014123(Ι) του 2016133(Ι) του 2016159(Ι) του 2017. | ΕΠΕΙΔΗ, σύμφωνα με τις διατάξεις του περί της Δημοσιονομικής Ευθύνης και του Δημοσιονομικού Πλαισίου Νόμου, ο ετήσιος προϋπολογισμός κάθε οντότητας Γενικής Κυβέρνησης και όλοι οι συμπληρωματικοί προϋπολογισμοί αυτού καταρτίζονται και κατατίθενται στη Βουλή των Αντιπροσώπων για ψήφιση με τον τρόπο και τη διαδικασία που αναφέρονται σε αυτόν. |
|  |  |
|  | ΚΑΙ ΕΠΕΙΔΗ, είναι αναγκαία η πρόβλεψη για τις δαπάνες του Ραδιοφωνικού Ιδρύματος Κύπρου για το έτος που λήγει την 31η Δεκεμβρίου 2022, για τις οποίες δεν έχει ήδη γίνει πρόβλεψη ή δεν θα γίνει τέτοια αργότερα από οποιονδήποτε Νόμο. |
|  |  |
|  |  Για όλους τους πιο πάνω λόγους η Βουλή των Αντιπροσώπων ψηφίζει ως ακολούθως: |
|  |  |
| Συνοπτικόςτίτλος. | 1. Ο παρών Νόμος θα αναφέρεται ως ο περί Προϋπολογισμού του Ραδιοφωνικού Ιδρύματος Κύπρου του 2022 Νόμος του 2022. |
|  |  |
| ΄Εγκριση πληρωμής απότο Ταμείο τουΡαδιοφωνικούΙδρύματος Κύπρου ποσού ύψους €37.217.500 για τη χρήση του έτους που λήγει την 31η Δεκεμβρίου 2022. | 2. Επιπροσθέτως των ποσών που έχουν ήδη προϋπολογισθεί νόμιμα για τη χρήση του Ραδιοφωνικού Ιδρύματος Κύπρου ή τα οποία θα προϋπολογισθούν αργότερα νόμιμα για τη χρήση αυτή, εγκρίνεται όπως διατεθεί από το Ταμείο του Ραδιοφωνικού Ιδρύματος Κύπρου και χρησιμοποιηθεί για τη χρήση του έτους που λήγει την 31η Δεκεμβρίου 2022, ποσό το οποίο δεν υπερβαίνει τα τριάντα επτά εκατομμύρια διακόσιες δεκαεπτά χιλιάδες πεντακόσια ευρώ για την κάλυψη των δαπανών του Ραδιοφωνικού Ιδρύματος Κύπρου για την περίοδο αυτή: |
|  |  |
|  |  Νοείται ότι, ποσό ύψους επτά εκατομμυρίων ευρώ (€7.000.000) που έχει προϋπολογισθεί για το Ταμείο Σύνταξης εμβάζεται απευθείας από το αρμόδιο υπουργείο σε λογαριασμό του Ταμείου Συντάξεων του προσωπικού: |
|  |  |
|  |  Νοείται περαιτέρω ότι, σε περίπτωση που τα πραγματικά έσοδα υπερβαίνουν τα προβλεπόμενα έσοδα, το πλεόνασμα που δημιουργείται ως επίσης και οποιαδήποτε εξοικονόμηση ή ποσό το οποίο δεν χρησιμοποιήθηκε δύναται να χρησιμοποιηθεί για πρόσθετη πληρωμή από την ήδη προϋπολογισθείσα στο Κεφάλαιο 01 Άρθρο 130 «Ταμείο Σύνταξης». |
|  |  |
| Ειδίκευση των ποσών που θα δαπανηθούν.ΠρώτοςΠίνακας. | 3. Το ποσό που χορηγείται από το άρθρο 2 χορηγείται ως ειδικευμένη πίστωση για τις υπηρεσίες και τους σκοπούς που αναφέρονται στο Δελτίο Δαπανών του Πρώτου Πίνακα. |
|  |  |
| Χρησιμοποίηση του περισσεύματος ορισμένων άρθρων για την κάλυψη του ελλείμματος άλλων άρθρων κάτω από το ίδιο Κεφάλαιο.ΠρώτοςΠίνακας. | 4.-(1) Τηρουμένων των διατάξεων της πρώτης επιφύλαξης και εφόσον το ολικό ποσό που δαπανάται για τις υπηρεσίες και τους σκοπούς που αναφέρονται και εξειδικεύονται, αντίστοιχα, κάτω από κάθε άρθρο στον Πρώτο Πίνακα δεν υπερβαίνει το ολικό ποσό που χορηγείται με τον παρόντα Νόμο σαν ειδικευμένη πίστωση για τις εν λόγω υπηρεσίες και σκοπούς, αντίστοιχα, οποιοδήποτε περίσσευμα που προκύπτει είτε από την εξοικονόμηση δαπανών στο εν λόγω άρθρο, είτε γιατί το ποσό που ψηφίστηκε για το εν λόγω άρθρο υπερβαίνει εκείνο που απαιτήθηκε και δαπανήθηκε με βάση τον παρόντα Νόμο, σε σχέση με το εν λόγω άρθρο, δύναται με την έγκριση του διοικητικού συμβουλίου του Ραδιοφωνικού Ιδρύματος Κύπρου, να διατεθεί και να δαπανηθεί για την κάλυψη του ελλείμματος οποιουδήποτε ποσού που δαπανήθηκε σε οποιοδήποτε άρθρο του ίδιου Κεφαλαίου του Πρώτου Πίνακα: |
|  |  |
|  |  Νοείται ότι, οποιαδήποτε εξοικονόμηση από παράλειψη εκτέλεσης οποιασδήποτε υπηρεσίας ή σκοπού δεν θεωρείται ως εξοικονόμηση για τους σκοπούς του παρόντος άρθρου. |
|  |  |
|  |  (2) Σε περίπτωση που δεν υπάρχουν εξοικονομήσεις όπως προβλέπεται στο εδάφιο (1), δύναται με την έγκριση του διοικητικού συμβουλίου του Ραδιοφωνικού Ιδρύματος Κύπρου, να μεταφερθούν πιστώσεις από το Άρθρο 501 «Μη Προβλεπόμενες Δαπάνες» του Κεφαλαίου 05 του Πρώτου Πίνακα και να δαπανηθούν για την κάλυψη του ελλείμματος οποιουδήποτε ποσού που δαπανήθηκε σε οποιοδήποτε άλλο άρθρο των Κεφαλαίων του Πρώτου Πίνακα. |
|  |  |
|  |  (3) Μέσα σε ένα μήνα από την έγκριση του διοικητικού συμβουλίου του Ραδιοφωνικού Ιδρύματος Κύπρου, σύμφωνα με τις διατάξεις των εδαφίων (1) και (2), κατατίθεται από τον Υπουργό Εσωτερικών στη Βουλή των Αντιπροσώπων έκθεση, η οποία δεικνύει τις περιπτώσεις στις οποίες δόθηκε τέτοια έγκριση και τις συνθήκες κάτω από τις οποίες αυτή χορηγήθηκε. |
|  |  |
|  |  (4) Κάθε υπέρβαση κονδυλίων κατά παράβαση της διαδικασίας που προβλέπεται στα εδάφια (1) και (2), θεωρείται ότι δεν έγινε νόμιμα και οι λειτουργοί που ασκούν έλεγχο πάνω στα κονδύλια από τα οποία έγινε η υπέρβαση καθίστανται προσωπικά υπεύθυνοι για κάθε υπέρβαση που διενεργήθηκε ή θα διενεργηθεί. |
|  |  |
| Δημιουργία και κατάργηση θέσεων.Δεύτερος Πίνακας.ΠρώτοΜέρος. | 5.-(1) Οι νέες θέσεις που δημιουργούνται εμφαίνονται στο Πρώτο Μέρος του Δεύτερου Πίνακα. |
|  |  |
| Δεύτερος Πίνακας.ΔεύτεροΜέρος. |  (2) Οι θέσεις που καταργούνται εμφαίνονται στο Δεύτερο Μέρος του Δεύτερου Πίνακα. |
|  |  |
| Εναλλαξιμότητα. | 6. Σε περίπτωση διορισμού σε οποιανδήποτε νέα θέση που δημιουργείται σύμφωνα με τις διατάξεις του παρόντος άρθρου, κάθε διοριζόμενος είναι δυνατό να υπαχθεί στο θεσμό της εναλλαξιμότητας, εάν και εφόσον ο Νόμος ήθελε προβλέψει τούτο. |
|  |  |
| Απαγόρευσηπλήρωσηςκενών θέσεων. 21(I) του 2013 153(Ι) του 2013 169(Ι) του 2013 157(Ι) του 2014 202(Ι) του 2014 195(Ι) του 2015 60(Ι) του 2017. | 7.-(1) Ανεξάρτητα από τις διατάξεις οποιουδήποτε Νόμου και των Κανονισμών που εκδίδονται δυνάμει αυτού, κατά την περίοδο που λήγει την 31η Δεκεμβρίου 2022, απαγορεύεται η πλήρωση θέσεων πρώτου διορισμού, θέσεων προαγωγής και θέσεων πρώτου διορισμού και προαγωγής που περιλαμβάνονται στον παρόντα Νόμο, οι οποίες θα κενωθούν ή οι οποίες είναι κενές κατά την ημερομηνία έναρξης της ισχύος του παρόντος Νόμου, ανεξάρτητα του εάν έχει αρχίσει η διαδικασία πλήρωσής τους, σύμφωνα με τις διατάξεις του περί της Απαγόρευσης Πλήρωσης Κενών Θέσεων στο Δημόσιο και στον Ευρύτερο Δημόσιο Τομέα (Ειδικές Διατάξεις) Νόμου.  |
|  |  |
|  |  (2) Παρά τις διατάξεις του εν λόγω Νόμου, είναι δυνατή η έναρξη και/ή συνέχιση της διαδικασίας πλήρωσης κενής ή κενούμενης θέσης πρώτου διορισμού ή θέσης πρώτου διορισμού και προαγωγής ή θέσης προαγωγής, μόνο στην περίπτωση που η αρμόδια για κάθε θέση αρχή, υποβάλει προηγουμένως αιτιολογημένο αίτημα για να της επιτραπεί η έναρξη και/ή η συνέχιση πλήρωσης κενής ή κενωθείσας θέσης, σύμφωνα με την προβλεπόμενη στον υπό αναφορά Νόμο διαδικασία. |
|  |  |
| Απαγόρευση προσλήψεων γιατην κάλυψηέκτακτων αναγκών. | 8.-(1) Το επίπεδο απασχόλησης εργοδοτουμένων αορίστου και ορισμένου χρόνου και εκτάκτων υπαλλήλων που απασχολούνται κατά το 2022 διατηρείται, κατ’ ανώτατο όριο, στα επίπεδα του 2021 και όπου είναι δυνατό μειώνεται. |
|  |  |
|  |  (2) Απαγορεύεται η πρόσληψη εργοδοτουμένων ορισμένου χρόνου, πέραν του ανώτατου ορίου που αναφέρεται πιο πάνω. |
|  |  |
|  |  (3) Απαγορεύεται η αντικατάσταση μονίμων υπαλλήλων και εργοδοτουμένων αορίστου χρόνου που αποχωρούν από την υπηρεσία για οποιονδήποτε λόγο, με νέες προσλήψεις εργοδοτουμένων ορισμένου χρόνου. |
|  |  |
|  |  (4) Ανεξαρτήτως των διατάξεων των εδαφίων (1), (2) και (3), εξαιρούνται από την απαγόρευση προσλήψεων εργοδοτουμένων ορισμένου χρόνου, οι κατηγορίες που αφορούν παραγωγούς/παρουσιαστές ραδιοφωνικών και τηλεοπτικών προγραμμάτων, συνεργάτες, οι οποίοι εκτελούν εξειδικευμένα καθήκοντα όπως παρουσιαστές νοηματικής, εκφωνήσεις αγγλικού δελτίου, σύνταξη αγγλικού και τουρκικού δελτίου ειδήσεων, μεταφραστές, συνεργάτες για την παραγωγή τηλεοπτικών ή/και ραδιοφωνικών σειρών/εκπομπών, καθώς και ηθοποιοί, οι οποίοι λαμβάνουν μέρος σε τηλεοπτικές και ραδιοφωνικές σειρές/εκπομπές/παραγωγές, νοουμένου ότι υπάρχουν διαθέσιμες πιστώσεις κάτω από το Κεφάλαιο 3 «΄Εξοδα Προγραμμάτων»,΄Αρθρο 300.02 «Συνεργάτες Ορισμένου Χρόνου και κατ΄ αποκοπή» και ΄Αρθρο 300.03 «Ηθοποιοί». |
|  |  |
|  |  (5) Το επίπεδο απασχόλησης του ωρομίσθιου προσωπικού δεν αυξάνεται σε σχέση με το 2021 και όπου είναι δυνατό μειώνεται. |
|  |  |
|  |  (6) Οι ασκούντες τον έλεγχο επί των κονδυλίων λειτουργοί τηρούν, σε συνεχή βάση, στοιχεία για τον αριθμό των απασχολουμένων. |
|  |  |
|  |  (7) Ανεξαρτήτως των διατάξεων των εδαφίων (5) και (6), το επίπεδο απασχόλησης ωρομίσθιου προσωπικού για ικανοποίηση εποχιακών ή έκτακτων αναγκών προκαθορισμένης χρονικής διάρκειας, η οποία εν πάση περιπτώσει δεν πρέπει να ξεπερνά τους έξι (6) μήνες, δεν πρέπει να υπερβαίνει τα τρία τέταρτα του επιπέδου του προηγούμενου έτους. |
|  |  |
|  |  (8) Απαγορεύεται η αντικατάσταση ωρομίσθιου προσωπικού που αποχωρεί από την υπηρεσία για οποιονδήποτε λόγο, με νέες προσλήψεις ωρομίσθιου προσωπικού: |
|  |  |
|  |  Νοείται ότι, ο Υπουργός Εσωτερικών μετά από εξέταση σχετικού αιτήματος του διοικητικού συμβουλίου του Ραδιοφωνικού Ιδρύματος Κύπρου, δύναται να εισηγηθεί στον Υπουργό Οικονομικών, την εξαίρεση από την απαγόρευση πλήρωσης μόνιμης ωρομίσθιας θέσης και ο Υπουργός Οικονομικών ενημερώνει γραπτώς τον Υπουργό Εσωτερικών για την απόφασή του σε σχέση με την εξαίρεση από την απαγόρευση πλήρωσης ή μη της συγκεκριμένης μόνιμης θέσης ωρομίσθιου προσωπικού. |
|  |  |
|  |  (9) Οποιαδήποτε πρόσληψη και απασχόληση ωρομίσθιου προσωπικού κατά παράβαση των διατάξεων οποιουδήποτε Νόμου και/ή οποιασδήποτε διοικητικής πράξης, θεωρείται ότι δεν έγινε νόμιμα και οι λειτουργοί που ασκούν έλεγχο πάνω στα κονδύλια από τα οποία καταβάλλονται οι απολαβές για το τοιουτοτρόπως προσληφθέν και απασχοληθέν ωρομίσθιο προσωπικό καθίστανται προσωπικά υπεύθυνοι για κάθε δαπάνη που διενεργήθηκε ή θα διενεργηθεί. |
|  |  |
| Μείωση κλιμάκων εισδοχής.Παράρτημα. | 9.-(1) Ανεξαρτήτως των διατάξεων οποιουδήποτε άλλου Νόμου ή Κανονισμού που ρυθμίζει τη μισθοδοσία των θέσεων στο Ραδιοφωνικό ΄Ιδρυμα Κύπρου, πρόσωπα που από την 1η Ιανουαρίου 2012 και στο εξής διορίζονται σε θέσεις πρώτου διορισμού ή θέσεις πρώτου διορισμού και προαγωγής στις κατώτερες θέσεις των υφιστάμενων δομών θέσεων που περιλαμβάνονται στον παρόντα Νόμο ή προσλαμβάνονται πάνω σε έκτακτη βάση ή με σύμβαση για εκτέλεση καθηκόντων που αντιστοιχούν στις κατώτερες θέσεις των υφιστάμενων δομών του Ραδιοφωνικού Ιδρύματος Κύπρου λαμβάνουν κατά τα δύο (2) πρώτα έτη της υπηρεσίας ή απασχόλησής τους, ετήσιο βασικό μισθό ανάλογα με τη μισθοδοτική κλίμακα της θέσης στην οποία διορίζονται ή προάγονται ή προσλαμβάνονται όπως δεικνύεται στο Παράρτημα Μισθοδοτικές Κλίμακες του Πρώτου Πίνακα του Δελτίου Δαπανών. |
|  |  |
|  |  (2) Με τη συμπλήρωση είκοσι τεσσάρων (24) μηνών υπηρεσίας ή απασχόλησης στους υπό αναφορά βασικούς μισθούς των μειωμένων κλιμάκων εισδοχής, ο εργοδοτούμενος τοποθετείται στην αρχική βαθμίδα της μισθοδοτικής κλίμακας της θέσης, όπως αυτή αναφέρεται στο οικείο σχέδιο υπηρεσίας ή σε σημείωση στον παρόντα Νόμο: |
|  |  |
|  |  Νοείται ότι, προηγούμενη υπηρεσία ή απασχόληση σε μειωμένη κλίμακα εισδοχής, συμψηφίζεται με την υπηρεσία ή απασχόληση σε μειωμένη κλίμακα εισδοχής άλλης θέσης ή καθεστώτος απασχόλησης στον ίδιο εργοδότη, για σκοπούς συμπλήρωσης των είκοσι τεσσάρων (24) μηνών: |
|  |  |
|  |  Νοείται περαιτέρω ότι, για σκοπούς συμπλήρωσης των είκοσι τεσσάρων (24) μηνών, λαμβάνονται υπόψη οι ίδιες περίοδοι υπηρεσίας ή απασχόλησης που λαμβάνονται υπόψη για σκοπούς παραχώρησης της ετήσιας μισθοδοτικής προσαύξησης. |
|  |  |
|  |  (3) Ο όρος «θέσεις» περιλαμβάνει μόνιμες θέσεις στο Ραδιοφωνικό Ίδρυμα Κύπρου, με τις υπό αναφορά κλίμακες εισδοχής και ο όρος «πρόσωπα που προσλαμβάνονται πάνω σε έκτακτη βάση ή με σύμβαση» περιλαμβάνει εργοδοτούμενους σε έκτακτη βάση ή εργοδοτούμενους καθορισμένης διάρκειας ή εργοδοτούμενους αορίστου χρόνου και άλλους με παρόμοιο καθεστώς απασχόλησης που προσλαμβάνονται σύμφωνα με τον κατά περίπτωση Νόμο: |
|  |  |
|  |  Νοείται ότι, η μείωση των κλιμάκων εισδοχής δεν τυγχάνει εφαρμογής στις περιπτώσεις: |
|  |  |

|  |  |  |
| --- | --- | --- |
|  | (α) | Υπαλλήλων που κατέχουν μόνιμη θέση, οι οποίοι, είτε διορίστηκαν πριν την 1η Ιανουαρίου 2012, είτε διορίστηκαν μετά την 1η Ιανουαρίου 2012 και χωρίς να μεσολαβήσει διακοπή, υπηρέτησαν συνολικά για είκοσι τέσσερις (24) μήνες σε μειωμένη κλίμακα εισδοχής και διορίζονται ή προάγονται σε άλλη θέση ή αποσπώνται για οποιονδήποτε σκοπό, |
|  |  |  |
|  | (β) | έκτακτου υπαλλήλου ή με σύμβαση προσωπικού, ο οποίος, είτε είχε προσληφθεί πριν την 1η Ιανουαρίου 2012, είτε είχε προσληφθεί μετά την 1η Ιανουαρίου 2012 και απασχολήθηκε συνολικά για είκοσι τέσσερις (24) μήνες σε μειωμένη κλίμακα εισδοχής και διορίζεται σε θέση, χωρίς να έχει μεσολαβήσει διακοπή μεταξύ της ημερομηνίας διορισμού και της απασχόλησης σε έκτακτη βάση ή με σύμβαση, |
|  |  |  |
|  | (γ) | έκτακτου υπαλλήλου ή με σύμβαση προσωπικού, του οποίου διαφοροποιούνται οι όροι απασχόλησης, χωρίς να έχει μεσολαβήσει διακοπή στην απασχόληση στο Ραδιοφωνικό Ίδρυμα Κύπρου και είτε είχε προσληφθεί πριν την 1η Ιανουαρίου 2012, είτε είχε προσληφθεί μετά την 1η Ιανουαρίου 2012 και έχει ήδη απασχοληθεί συνολικά για είκοσι τέσσερις (24) μήνες σε μειωμένη κλίμακα εισδοχής, |
|  |  |  |
|  | (δ) | ωρομίσθιου προσωπικού που διορίζεται σε μόνιμη θέση, χωρίς να έχει μεσολαβήσει διακοπή της απασχόλησής του και, |
|  |  |  |
|  | (ε) | μόνιμου υπαλλήλου της κρατικής υπηρεσίας ή νομικού προσώπου δημοσίου δικαίου που διορίζεται σε μόνιμη θέση στο Ραδιοφωνικό Ίδρυμα Κύπρου, χωρίς να έχει μεσολαβήσει διακοπή της απασχόλησής του, και είτε είχε διοριστεί πριν την 1η Ιανουαρίου 2012 στην κρατική υπηρεσία ή στο νομικό πρόσωπο δημοσίου δικαίου, είτε είχε απασχοληθεί στην κρατική υπηρεσία ή στο νομικό πρόσωπο δημοσίου δικαίου συνολικά για είκοσι τέσσερις (24) μήνες σε μειωμένη κλίμακα εισδοχής πριν διοριστεί στο Ραδιοφωνικό Ίδρυμα Κύπρου: |
|  |  |  |
|  |  Νοείται ότι, υπηρεσία σε μειωμένη κλίμακα εισδοχής στην κρατική υπηρεσία ή στο νομικό πρόσωπο δημοσίου δικαίου συμψηφίζεται με υπηρεσία σε μειωμένη κλίμακα εισδοχής στο Ραδιοφωνικό Ίδρυμα Κύπρου για σκοπούς συμπλήρωσης των είκοσι τεσσάρων (24) μηνών. |
|  |  |
|  |  (4) Ο Υπουργός Οικονομικών έχει εξουσία να αποφασίζει για την άρση ανωμαλιών και την επίλυση προβλημάτων που δυνατόν να προκύψουν από την εφαρμογή των διατάξεων του παρόντος άρθρου. |
|  |  |
| Αυτόματη Τιμαριθμική Αναπροσαρμογή. | 10. Οι μισθοί των αξιωματούχων και εργοδοτουμένων και οι συντάξεις των συνταξιούχων του Ραδιοφωνικού Ιδρύματος Κύπρου αναπροσαρμόζονται την 1η Ιανουαρίου κάθε έτους με βάση το δείκτη της Αυτόματης Τιμαριθμικής Αναπροσαρμογής με την καταβολή του πενήντα τοις εκατό (50%) του ποσοστού της αύξησης του υποκείμενου δείκτη της Αυτόματης Τιμαριθμικής Αναπροσαρμογής κατά το έτος αναφοράς: |
|  |  |
|  |  Νοείται ότι, η πιο πάνω αναπροσαρμογή αναστέλλεται σε περίπτωση που κατά το δεύτερο και τρίτο τρίμηνο του έτους που προηγείται του έτους αναφοράς, ο ρυθμός οικονομικής ανάπτυξης σε πραγματικούς όρους διορθωμένος ως προς τις εποχικές διακυμάνσεις είναι αρνητικός. |
|  |  |
| Αποζημίωση γιαυπερωριακήεργασία. | 11. Ανεξαρτήτως των διατάξεων οποιουδήποτε άλλου Νόμου, Κανονισμών, διοικητικών ρυθμίσεων ή πρακτικών που ρυθμίζουν θέματα υπερωριακής αποζημίωσης, στις περιπτώσεις που συγκεκριμένη ανάγκη για υπερωριακή εργασία δύναται, λόγω της φύσης και του επιπέδου των καθηκόντων, να διεκπεραιωθεί από υπαλλήλους σε χαμηλότερες μισθοδοτικές κλίμακες και νοουμένου ότι η ανάγκη αυτή δεν μπορεί να καλυφθεί μόνο από τους υπαλλήλους της χαμηλότερης μισθοδοτικής κλίμακας που επιθυμούν να εργαστούν υπερωριακά, πιο ψηλά στην ιεραρχία υπάλληλοι που επιθυμούν να εργαστούν υπερωριακά για το σκοπό αυτό αποζημιώνονται, ανεξαρτήτως της κλίμακας της θέσης τους, με βάση τη μισθοδοτική κλίμακα ή σε περίπτωση συνδυασμένων κλιμάκων τη ψηλότερη κλίμακα των συνδυασμένων κλιμάκων, της κατώτερης θέσης: |
|  |  |
|  |  Νοείται ότι, ο καθορισμός της φύσης και του επιπέδου των καθηκόντων που εκτελούνται για σκοπούς υπολογισμού της υπερωριακής αποζημίωσης των ψηλότερα στην ιεραρχία υπαλλήλων πραγματοποιείται από το γενικό διευθυντή κατόπιν σύστασης του οικείου προϊσταμένου. |
|  |  |
| Επιδόματα,αποζημιώσεις,οικονομικάωφελήματα. | 12. Ανεξαρτήτως των διατάξεων οποιουδήποτε άλλου Νόμου, Κανονισμών, διοικητικών ρυθμίσεων, πρακτικών ή συμφωνιών που ρυθμίζουν θέματα καταβολής επιδομάτων και άλλων οικονομικών ωφελημάτων, για όλους ανεξαιρέτως τους εργαζομένους στο Ραδιοφωνικό Ίδρυμα Κύπρου, το επίδομα βάρδιας για απογευματινή εργασία σε υπαλλήλους ή συνεργάτες ή ωρομίσθιο προσωπικό που απασχολείται με το σύστημα βάρδιας, το επίδομα γεύματος σε υπαλλήλους ή συνεργάτες που επιστρέφουν στην έδρα εργασίας τους μετά τη λήξη του κανονικού ωραρίου εργασίας, το επίδομα διατροφής σε ωρομίσθιο προσωπικό που είτε ακολουθεί συνεχόμενο ωράριο, είτε ακολουθεί ωράριο με διακοπή για γεύμα και το επίδομα περιοδείας και η αποζημίωση οδηγών και άλλων ωρομισθίων που εκτελούν καθήκοντα οδηγού εκτός των κανονικών ωρών απασχόλησης καταργούνται. |
|  |  |
| Τρόποςυπολογισμού ωφελημάτων καιαποζημιώσεων. | 13-(1) Ο τρόπος υπολογισμού της αποζημίωσης που καταβάλλεται σε υπαλλήλους ή συνεργάτες που απασχολούνται με το σύστημα βάρδιας για εργασία κατά τις Κυριακές, σε περίπτωση που η Κυριακή αποτελεί μέρος της εργασίας για συμπλήρωση του καθορισμένου εβδομαδιαίου ωραρίου εργασίας τους, καθορίζεται στο 1:0,85 για κάθε ώρα απασχόλησης. |
|  |  |
|  |  (2) Ο τρόπος υπολογισμού της αποζημίωσης που καταβάλλεται σε υπαλλήλους ή συνεργάτες που απασχολούνται με το σύστημα βάρδιας για εργασία κατά την Κυριακή του Πάσχα και τις αργίες της 6ης Ιανουαρίου, της 1ης Απριλίου, της 15ης Αυγούστου, της 28ης Οκτωβρίου, της 25ης και της 26ης Δεκεμβρίου, στην περίπτωση που οι ημέρες αυτές συμπίπτουν με Κυριακή, σε περίπτωση που η εργασία αποτελεί μέρος του ωραρίου του υπαλλήλου ή συνεργάτη/τιδας, καθορίζεται στο 1:1,7. |
|  |  |
|  |  (3) Ο τρόπος υπολογισμού της πρόσθετης αποζημίωσης που καταβάλλεται σε υπαλλήλους ή συνεργάτες που απασχολούνται με το σύστημα βάρδιας για εργασία κατά τις δημόσιες αργίες, για τις εργάσιμες ώρες πέραν του καθορισμένου ωραρίου του προγράμματος εργασίας, καθορίζεται στο 1:1,7. |
|  |  |
|  |  (4) Κάθε μια ώρα υπερωριακής εργασίας υπαλλήλων ή συνεργατών λογίζεται κατά τις καθημερινές και τα Σάββατα μέχρι τις 1.00 μ.μ. ως 1,2 ώρες και κατά τα Σάββατα μετά τις 1.00 μ.μ., τις Κυριακές και τις αργίες ως 1,5 ώρες, με εξαίρεση τους υπαλλήλους ή συνεργάτες που απασχολούνται με το σύστημα βάρδιας ή με ειδικό ωράριο, όπου κάθε μια ώρα υπερωριακής εργασίας κατά τα Σάββατα μέχρι και τα μεσάνυκτα λογίζεται ως 1,2 ώρες στην περίπτωση του ωρομίσθιου προσωπικού ειδικότερα, κάθε μια ώρα υπερωριακής εργασίας λογίζεται κατά τις εργάσιμες μέρες ως 1,2 ώρες και κατά τα Σάββατα, τις Κυριακές και τις αργίες ως 1,5 ώρες, με εξαίρεση το ωρομίσθιο προσωπικό που απασχολείται με το σύστημα βάρδιας για το οποίο κάθε μία ώρα υπερωριακής εργασίας κατά τις αργίες λογίζεται ως 1,7 ώρες: |
|  |  |
|  |  Νοείται ότι, σε καμία περίπτωση η υπερωριακή αποζημίωση υπαλλήλου ή συνεργάτη ή ωρομίσθιου προσωπικού υπερβαίνει τη μηνιαία μισθοδοσία του. |
|  |  |
|  |  (5) Το ύψος του επιδόματος βάρδιας για νυκτερινή εργασία των υπαλλήλων ή συνεργατών που απασχολούνται με το σύστημα βάρδιας καθορίζεται στο 22,8% των δεδουλευμένων ωρών και σε ό,τι αφορά στο ωρομίσθιο προσωπικό που απασχολείται με το σύστημα βάρδιας, το επίδομα Σαββατοκύριακου και νύκτας καθορίζεται στο 17% επί του μηνιαίου μισθού, ενώ το επίδομα Σαββατοκύριακου στο 12,75%. |
|  |  |
|  |  (6) Η αποζημίωση για υπερωριακή απασχόληση κατά τις εργάσιμες μέρες πλην του Σαββάτου, μεταξύ των ωρών 7.00 π.μ. και 5.00 μ.μ., καταβάλλεται αποκλειστικά με την παροχή ελεύθερου χρόνου, με εξαίρεση τέτοια αποζημίωση του προσωπικού που απασχολείται με το σύστημα βάρδιας, η οποία παραχωρείται σε ελεύθερο χρόνο ή σε χρήμα σε συνδυασμό των δύο, και με προτεραιότητα στον ελεύθερο χρόνο, όπως εγκρίνεται από το γενικό διευθυντή του Ραδιοφωνικού Ιδρύματος Κύπρου. |
|  |  |
|  |  (7) H κατ’ αποκοπή υπερωριακή αμοιβή του προσωπικού μειώνεται κατά είκοσι τοις εκατό (20%). |
|  |  |
| Πρώτος Πίνακας. |  (8) Tα οδοιπορικά, το επίδομα τηλεφώνου, το επίδομα απουσίας εκτός έδρας, το επίδομα συντήρησης εξωτερικού, το επίδομα επιφυλακής, το επίδομα ταμείου, το επίδομα οδήγησης και το επίδομα Υπεύθυνου Σύνταξης Ειδήσεων όπως αυτά καθορίζονται στη σημείωση του Πρώτου Πίνακα, μειώνονται κατά δεκαπέντε τοις εκατό (15%), ενώ από τη μείωση εξαιρείται το επίδομα παραστάσεως στο γενικό διευθυντή και τα επιδόματα φιλοξενίας και οδοιπορικών στους διευθυντές τμημάτων/υπηρεσιών: |
|  |  |
|  |  Νοείται ότι, ο τρόπος υπολογισμού των πιο πάνω επιδομάτων παραμένει ο ίδιος, όπως καθορίζεται από τους σχετικούς για κάθε περίπτωση Κανονισμούς ή/και εγκυκλίους ή/και αποφάσεις του γενικού διευθυντή ή/και τις σχετικές εγκρίσεις και αφού υπολογισθούν, ακολούθως μειώνονται κατά δεκαπέντε τοις εκατό (15%): |
|  |  |
|  |  Νοείται περαιτέρω ότι, ο Υπουργός Οικονομικών έχει εξουσία να αποφασίζει για την άρση ανωμαλιών και την επίλυση προβλημάτων που δυνατό να προκύψουν από την εφαρμογή της παρούσας ρύθμισης. |
|  |  |
| Φορολόγησηεπιδομάτων. | 14. Ανεξαρτήτως των διατάξεων οποιουδήποτε άλλου Νόμου ή Κανονισμού, τα επιδόματα παραστάσεως και φιλοξενίας υπόκεινται σε φόρο εισοδήματος. |
|  |  |
| Αμοιβή συνεργατών. | 15. Ανεξαρτήτως των διατάξεων οποιουδήποτε Νόμου και των δυνάμει αυτού εκδιδόμενων Κανονισμών, καθώς και οποιωνδήποτε διευθετήσεων που προηγήθηκαν της έναρξης της ισχύος του παρόντος Νόμου, το διοικητικό συμβούλιο του Ραδιοφωνικού Ιδρύματος Κύπρου, σε συνεργασία με τον γενικό διευθυντή, διασφαλίζει ότι η εκάστοτε καταβαλλόμενη αμοιβή για συνεργάτες αορίστου ή ορισμένου χρόνου αναλογεί στον πραγματικό χρόνο προσφερόμενης εργασίας των συνεργατών. |
|  |  |
| Αναπροσαρμογήτου ύψους τωναπολαβών. | 16.-(1) Ανεξαρτήτως των διατάξεων οποιουδήποτε άλλου Νόμου ή Κανονισμού που ρυθμίζει θέματα μισθοδοσίας, ο μισθός ή αντιμισθία ή αποζημίωση ή χορηγία των αξιωματούχων και των υπαλλήλων, οποιασδήποτε βαθμίδας, στο Ραδιοφωνικό Ίδρυμα Κύπρου, οι οποίοι συμπληρώνουν την ηλικία των εξήντα τριών (63) ετών και οι οποίοι είναι δικαιούχοι αναλογικής σύνταξης από το Ταμείο Κοινωνικών Ασφαλίσεων, μειώνεται κατά το ύψος της αναλογικής σύνταξης που αντιστοιχεί σε υπηρεσία μέχρι τετρακόσιους (400) μήνες στο Ραδιοφωνικό Ίδρυμα Κύπρου, ανάλογα με την υπηρεσία έκαστου αξιωματούχου ή υπαλλήλου. |
|  |  |
|  |  (2) Ο Υπουργός Οικονομικών έχει εξουσία να αποφασίζει για την άρση ανωμαλιών και την επίλυση προβλημάτων που δυνατό να προκύψουν από την εφαρμογή των διατάξεων του παρόντος άρθρου. |
|  |  |
| Απαγόρευσηαπασχόλησηςσυνταξιούχωνπροσώπων.97(Ι) του 19973(Ι) του 199877(Ι) του 1999141(Ι) του 200169(Ι) του 200537(Ι) του 201034(Ι) του 201031(Ι) του 2012131(Ι) του 201273(Ι) του 2016. | 17. Απαγορεύεται η διενέργεια οποιασδήποτε δαπάνης κάτω από οποιοδήποτε άρθρο και Κεφάλαιο του παρόντος Νόμου για την απασχόληση με οποιονδήποτε τρόπο συνταξιούχου προσώπου, σύμφωνα με τις διατάξεις του περί Συντάξεων Νόμου:  |
|  |  |
|  |  Νοείται ότι, οι διατάξεις του παρόντος εδαφίου δεν εφαρμόζονται αναφορικά με την απασχόληση συνταξιούχων προσώπων- |
|  |  |
|  |  |
|  | (α) | σε πολιτειακό αξίωμα,  |
|  |  |  |
|  | (β) | τα οποία δεν συμπλήρωσαν το εξηκοστό πέμπτο (65ο) έτος της ηλικίας τους κατά το χρόνο έναρξης της απασχόλησής τους, |
|  |  |  |
|  | (γ) | τα οποία απασχολούνται δυνάμει οποιουδήποτε ειδικού Νόμου, |
|  |  |  |
|  | (δ) | σε περίπτωση που δεν δημιουργείται υπαλληλική σχέση, |
|  |  |  |
| 73(Ι) του 2016205(Ι) του 2020. | (ε) | των οποίων οι υπηρεσίες εξασφαλίζονται με σύμβαση υπηρεσιών δυνάμει των διατάξεων του περί της Ρύθμισης των Διαδικασιών Σύναψης Δημοσίων Συμβάσεων και για Συναφή Θέματα Νόμου. |
|  |  |  |
| Χρήσημηχανοκίνητωνοχημάτων.3(Ι) του 201485(Ι) του 2014145(Ι) του 2014.ΕπίσημηΕφημερίδα,ΠαράρτημαΤρίτο (Ι),7.11.2014. | 18. Τα μηχανοκίνητα οχήματα χρησιμοποιούνται σύμφωνα με τις διατάξεις του περί της Παροχής Ορισμένων Ωφελημάτων σε Καθορισμένους Δικαιούχους του Κρατικού και του Ευρύτερου Δημόσιου Τομέα (΄Οροι και Διαδικασία) Νόμου και των περί Υπηρεσιακών Οχημάτων του Κρατικού Τομέα και του Ευρύτερου Δημόσιου Τομέα Κανονισμών. |
|  |  |
| Προκαταβολή για αγοράιδιωτικού μηχανοκίνητουοχήματος. | 19. Προκαταβολή για την αγορά μηχανοκίνητου οχήματος παραχωρείται με βάση καθορισμένα κριτήρια και προϋποθέσεις σε κατηγορίες μόνιμου και ωρομίσθιου προσωπικού που εγκρίνονται κατ’ αξίαν από το Υπουργείο Οικονομικών. |
|  |   |
| Λειτουργοί πουασκούν έλεγχοπάνω στα κονδύλια. ΤρίτοςΠίνακας.Μέρος Α. | 20. Οι λειτουργοί που αναφέρονται στο Μέρος Α του Τρίτου Πίνακα, ορίζονται ως οι λειτουργοί που ασκούν έλεγχο πάνω στα κονδύλια. |
|  |  |
| Λειτουργοίυπεύθυνοι για τηνείσπραξη τωνεσόδων.ΤρίτοςΠίνακας.Μέρος Β. | 21. Οι λειτουργοί που αναφέρονται στο Μέρος Β του Τρίτου Πίνακα, ορίζονται ως λειτουργοί υπεύθυνοι για την είσπραξη των εσόδων. |
|  |  |

Αρ. Φακ.: 23.01.063.038-2022

ΑΚ/ΘΧ

ΠΡΩΤΟΣ ΠΙΝΑΚΑΣ

ΔΕΛΤΙΟ ΔΑΠΑΝΩΝ 2022

ΛΕΠΤΟΜΕΡΕΙΕΣ ΔΑΠΑΝΩΝ

(Άρθρα 3 και 4)

ΣΗΜΕΙΩΣΕΙΣ

ΓΕΝΙΚΑ

1. Οι αριθμοί –

 101-199

 αποτελούν υποδιαίρεση των άρθρων 100 για τις υποκατηγορίες των δαπανών –

 “Αποδοχές Προσωπικού”

Σύμφωνα με το άρθρο 4 του παρόντος Νόμου, υπέρβαση γίνεται μόνο σε περίπτωση υπέρβασης του συνόλου των πιστώσεων που εγκρίθηκαν κάτω από το κάθε ένα από αυτά τα άρθρα, ανεξάρτητα από οποιεσδήποτε υπερβάσεις κάτω από τις υποδιαιρέσεις και υποκατηγορίες των άρθρων αυτών.

2. Όταν κάποιο άρθρο του παρόντος προϋπολογισμού σημειώνεται με σταυρό (+), αυτό υποδηλώνει ότι δεν μπορεί να διενεργηθεί δαπάνη μέχρις ότου παρασχεθούν πλήρεις λεπτομέρειες του σχεδίου και ληφθεί η εξουσιοδότηση του Υπουργού Εσωτερικών υπό την μορφή «Εξουσιοδότησης για Διενέργεια Δαπανών» (Ε.Δ.Δ.).

ΑΠΟΔΟΧΕΣ ΠΡΟΣΩΠΙΚΟΥ

1. Οι Αποδοχές Προσωπικού κατά θέση και τμήμα εμφαίνονται στο Κεφάλαιο 01 του Δελτίου Δαπανών του Πίνακα αυτού.

2. Οι μόνιμες θέσεις στο ΡΙΚ είναι συντάξιμες σύμφωνα με τους περί Ραδιοφωνικού Ιδρύματος Κύπρου (Σχέδιο Συντάξεων και άλλων Ωφελημάτων σε Υπαλλήλους του Ραδιοφωνικού Ιδρύματος Κύπρου και Εξαρτωμένους Αυτών) Κανονισμούς του 2016. Σημειώνεται ότι, με βάση τον περί Συνταξιοδοτικών Ωφελημάτων των Κρατικών Υπαλλήλων και Υπαλλήλων του Ευρύτερου Δημόσιου Τομέα περιλαμβανομένων και των Αρχών Τοπικής Αυτοδιοίκησης (Διατάξεις Γενικής Εφαρμογής) Νόμου, οι νεοεισερχόμενοι υπάλληλοι δεν εντάσσονται στο Σχέδιο Συντάξεων και άλλων Ωφελημάτων σε Υπαλλήλους του Ραδιοφωνικού Ιδρύματος Κύπρου και Εξαρτωμένους Αυτών.

3. Ο διπλός σταυρός (≠) υποδηλώνει ότι η θέση θα καταργηθεί εάν αυτή είναι κενή κατά την ημερομηνία ψήφισης του προϋπολογισμού ή εάν αυτή κενωθεί αργότερα κάτω από οποιεσδήποτε περιστάσεις.

4. Ο αριθμός των θέσεων, που εμφαίνεται στις δύο στήλες που φέρουν τον τίτλο «Θέσεις» υποδηλώνει το προσωπικό που εγκρίθηκε.

5. Όταν κάποια θέση έχει καταργηθεί εμφανίζεται ως διακοπείσα υπηρεσία και προτάσσεται μια αγκύλη ([).

6. Με την εφαρμογή του νέου οργανογράμματος ο κάθε επηρεαζόμενος, ανεξαρτήτως του καθεστώτος εργοδότησής του, θα ερωτηθεί ατομικά και θα ζητηθεί η γραπτή του συγκατάθεση, κατά πόσον αποδέχεται τις νέες ρυθμίσεις που τον αφορούν στο νέο οργανόγραμμα. Ο υπάλληλος που θα αποδεχθεί τη θέση συνεπάγεται ότι θα του παραχωρηθεί ψηλότερη μισθολογική κλίμακα, όπως προνοείται στο οργανόγραμμα. Ο υπάλληλος που δεν θα αποδεχθεί τη θέση όπως προνοείται στο οργανόγραμμα, θα παραμείνει στην ίδια θέση με την ίδια μισθολογική κλίμακα. Η θέση θα διπλοσταυρώνεται και καταργείται με την αφυπηρέτησή του ή την ανέλιξή του στο οργανόγραμμα.

7. Στους βασικούς μισθούς έχουν ενσωματωθεί οι αυξήσεις που εγκρίθηκαν από το 2004 μέχρι και το 2017 (6,656%) ως επίσης και οι τιμαριθμικές αυξήσεις (27,99%) που ίσχυαν μέχρι την 31/12/2017 σύμφωνα με τις διατάξεις του περί Αναδιαρθρώσεως του Κρατικού Μισθολογίου (Ενσωμάτωση Γενικών Αυξήσεων και του Τιμαριθμικού Επιδόματος και Ρύθμιση Άλλων Συναφών Θεμάτων) Νόμου.

8. Ανεξάρτητα από την ύπαρξη πιστώσεων στα διάφορα κονδύλια του παρόντος προϋπολογισμού τηρουμένων των διατάξεων οποιουδήποτε Νόμου και/ή οποιασδήποτε διοικητικής πράξης, για την απασχόληση λειτουργών του ΡΙΚ πέρα από τις συνήθεις ώρες εργασίας απαιτείται η εκ των προτέρων έγκριση του γενικού διευθυντή του ΡΙΚ.

9. Όταν κάποιο δικαίωμα ή επίδομα, το οποίον ίσχυε σύμφωνα με την υφιστάμενη νομοθεσία κατά την ημέρα έναρξης του οικονομικού έτους στο οποίο αναφέρεται το Δελτίο Δαπανών, καταστεί πληρωτέον προς κάποιο λειτουργό του οποίου ο βασικός μισθός προβλέπεται ήδη από το ΄Αρθρο 100, «Αποδοχές Προσωπικού» του Κεφαλαίου Δαπανών, το δικαίωμα αυτό ή επίδομα μπορεί να πληρωθεί σε χρέωση του άρθρου τούτου και να καλυφθεί από την ολική πρόνοια του κατόπιν εξουσιοδότησης του διοικητικού συμβουλίου του ΡΙΚ, οποιαδήποτε δε αναθεώρηση του ύψους των προαναφερθέντων δικαιωμάτων ή επιδομάτων, με εξαίρεση την αναπροσαρμογή τους ως αποτέλεσμα της διακύμανσης του τιμαριθμικού δείκτη ή λόγω γενικών αυξήσεων μισθών, ή οποιαδήποτε χορήγηση νέων δικαιωμάτων ή επιδομάτων, πρέπει να υποβάλλεται από τον Υπουργό Εσωτερικών στη Βουλή των Αντιπροσώπων για έγκριση μαζί με την συνεπαγόμενη δαπάνη.

ΑΛΛΕΣ ΔΑΠΑΝΕΣ

1. Όταν κάποιο άρθρο καταργηθεί, εμφανίζεται σαν διακοπείσα υπηρεσία και θα προτάσσεται μια αγκύλη ([).

ΕΠΙΔΟΜΑΤΑ

1. Παρέχονται τα ακόλουθα επιδόματα ως ακολούθως:
2. Επίδομα παραστάσεως ύψους €6.151 στο γενικό διευθυντή ετησίως, και επίδομα φιλοξενίας ύψους €2.040 στους διευθυντές τμημάτων/υπηρεσιών ετησίως.
3. Επίδομα οδοιπορικών σε διευθυντές τμημάτων/υπηρεσιών ύψους €782 ετησίως.
4. Επίδομα τηλεφώνου σε υπαλλήλους αναλόγως υπηρεσιακών αναγκών.
5. Επίδομα Ταμείου ύψους €226 ετησίως.
6. Επίδομα οδήγησης, το οποίο καταβάλλεται μόνο σε προσωπικό που οδηγεί μεγάλα φορτηγά και οχήματα Συνεργείου Εξωτερικών Μεταδόσεων (OB VAN).
7. Επίδομα Υπεύθυνου Σύνταξης Ειδήσεων σε βοηθούς συντάκτες που εκτελούν καθήκοντα Υπεύθυνου Σύνταξης ύψους €2,00 την ώρα

ΤΑΜΕΙΟ ΣΥΝΤΑΞΗΣ

1. Ποσόν ύψους επτά εκατομμυρίων ευρώ που έχει προϋπολογισθεί για το Ταμείο Σύνταξης θα γίνει με απευθείας έμβασμα από το αρμόδιο υπουργείο σε λογαριασμό του Ταμείου Συντάξεων του προσωπικού.

 Επιπρόσθετα, όταν και εφόσον τα πραγματικά έσοδα υπερβαίνουν τα προβλεπόμενα, το πλεόνασμα αυτό ως επίσης και οποιαδήποτε εξοικονόμηση ή ποσό που δεν χρησιμοποιήθηκε δύναται να χρησιμοποιηθεί για πρόσθετη πληρωμή από αυτή που έχει ήδη προϋπολογισθεί στο Κεφάλαιο 01 Άρθρο 130 «Ταμείο Σύνταξης».

ΤΡΙΤΟΣ ΠΙΝΑΚΑΣ

ΜΕΡΟΣ Α

(Άρθρο 20)

ΚΑΤΑΛΟΓΟΣ ΛΕΙΤΟΥΡΓΩΝ ΥΠΕΥΘΥΝΩΝ ΓΙΑ

ΑΣΚΗΣΗ ΕΛΕΓΧΟΥ ΕΠΙ ΤΩΝ ΚΟΝΔΥΛΙΩΝ

ΚΕΦΑΛΑΙΟ ΑΡΘΡΟ ΥΠΕΥΘΥΝΟΣ ΛΕΙΤΟΥΡΓΟΣ ΕΛΕΓΧΟΥ\*

 01 – 20 Όλα Γενικός Διευθυντής

\* Περιλαμβάνει κάθε άλλο Λειτουργό στον οποίο εκχωρείται εξουσία από τον Υπεύθυνο Λειτουργό Ελέγχου.

ΜΕΡΟΣ Β

(Άρθρο 21)

ΚΑΤΑΛΟΓΟΣ ΛΕΙΤΟΥΡΓΩΝ ΥΠΕΥΘΥΝΩΝ ΓΙΑ

ΤΗΝ ΕΙΣΠΡΑΞΗ ΕΣΟΔΩΝ

ΚΕΦΑΛΑΙΟ ΑΡΘΡΟ ΥΠΕΥΘΥΝΟΣ ΛΕΙΤΟΥΡΓΟΣ\*

1000 - 1050 Όλα Γενικός Διευθυντής

\* Περιλαμβάνει κάθε άλλο Λειτουργό στον οποίο εκχωρείται εξουσία από τον Υπεύθυνο Λειτουργό.